“Manchester Siti” jamoasi hujumchisi Edin Jyeko “Roma” jamoasiga o‘tishiga yaqin turibdi. 29 yoshli bosniyalik futbolchi shu munosabat bilan Rimga yetib keldi. Futbolchi bu yerda yaqin kunlarda tibbiy ko‘rikdan o‘tadi va “Roma” futbolchisi sifatida rasman taqdim qilinadi.Qayd etilishicha, “Roma”ning bo‘lg‘usi o‘ynchisini aeroportda minglab muxlislari kutib oldilar. Avvalroq “Roma” va “Manchester Siti” Jyekoning 23 mln yevroga transfer qilinishi bo‘yicha kelishuvga erishganlari ma’lum qilingan edi. Bosniya va Gertsegovina terma jamoasi futbolchisi Jyeko rimliklar bilan o‘zining shaxsiy shartnomasi shartlarini kelishib oldi. Futbolchi “Roma” bilan 5 yillik shartnoma imzolaydi va mavsum uchun 4,5 mln yevro maosh oladi.